stanford-oval/wikipedia huggingface dataset:
Rod McKuen

McKuen uransa huipulla vuonna 1970.
Rodney Marvin ”Rod” McKuen [mə'kjuːən] (29. huhtikuuta 1933 Oakland, Kalifornia – 29. tammikuuta 2015 Beverly Hills, Kalifornia) oli yhdysvaltalainen bestseller-kirjailija, laulaja-lauluntekijä sekä taide- ja elokuvamusiikin säveltäjä. Häntä pidetään Yhdysvaltojen kaikkien aikojen eniten myytynä runoilijana. Hänen kirjojaan on myyty yli 60 miljoonaa ja äänilevyjä yli 100 miljoonaa kappaletta, ja useana vuonna hän esiintyi täydelle Carnegie Hall -yleisölle syntymäpäivänään.
Vuonna 1970 McKuenin teokset toivat nelisen prosenttia suuren Random House -kustantamon myynnistä. Kriitikot olivat kuitenkin penseitä pinnallisena pitämälleen McKuenin runoudelle. Newsweek-lehti kutsui McKuenia ”kitschin kuninkaaksi” ja tv-juontaja Dick Cavett ”Amerikan ymmärretyimmäksi runoilijaksi”.
McKuen oli kahdesti Oscar-ehdokkaana ja seitsemän kertaa Grammy-ehdokkaana. Hän voitti Grammyn vuonna 1968 spoken word -runolevytyksestään Lonesome Cities ja Golden Globen vuonna 1970 laulustaan ”Jean”. McKuenin ensimmäinen musiikillinen menestys oli twist-muotitanssin innoittama renkutus ”Oliver Twist” (1961). Muita tunnettuja McKuen-lauluja ovat Tenavat-animaatioon kirjoitettu ”A Boy Named Charlie Brown” (1969) sekä belgialaisen Jacques Brelin chansoneista tehdyt englanninkieliset versiot, kuten ”If You Go Away” (”Ne me quitte pas”) ja ”Seasons in the Sun” (”Le Moribond”). McKuen ystävystyi Jacques Brelin kanssa asuessaan 1960-luvulla Pariisissa.
San Franciscon liepeillä Oaklandissa ja myöhemmin Nevadassa yksinhuoltajaäidin poikana varttunut Rod McKuen karkasi kotoaan 11-vuotiaana isäpuolensa väkivaltaisuuden vuoksi. Oikeaa isäänsä hän ei tuntenut. Hän työskenteli kertomansa mukaan muun muassa rodeo-cowboyna, metsätöissä, poikaprostituoituna ja tiskijukkana. Korean sodassa hän käsikirjoitti vihollisjoukoille tarkoitettua radiopropagandamateriaalia ja väitti keksineensä tuolloin fraasin ”make love, not war”, josta tuli myöhemmin hippiliikkeen tunnuslause. McKuen opittiin kuitenkin tuntemaan melkoisena sepittäjänä erityisesti omien elämänvaiheidensa suhteen.
Ollessaan työssä Oaklandin KROW-radioasemalla McKuen alkoi lukea suorissa radiolähetyksissä itse kirjoittamiaan helppotajuisia runoja. Hän oli 1950-luvun alussa myös ensimmäisiä omalla nimellään esiintyneitä San Franciscon alueen homoaktiiveja, joka oli mukana muun muassa varhaisessa Mattachine Societyssa lähes 20 vuotta ennen Stonewallin mellakoita. Vuonna 1954 hän julkaisi ensimmäisen runokokoelmansa And Autumn Came. Hänen muita kirjojaan ovat Stanyan Street and Other Sorrows (1966) ja omaelämäkerrallinen Finding My Father (1976).
McKuen sai vuonna 1975 oman tähden Hollywood Walk of Famelle.
Palkinnot ja ehdokkuudet

Lonesome Cities (1968), Grammy-palkinto parhaasta spoken word -levytyksestä
Miss Jean Brodien parhaat vuodet (1969), Golden Globe -palkinto ja Oscar-ehdokkuus laulusta ”Jean”
Eläköön, Jaska Jokunen! (1969), Oscar-ehdokkuus yhdessä muiden musiikintekijöiden (mm. Vince Guaraldin) kanssa
The City, sarja kertojalle ja orkesterille, Pulitzer-palkintoehdokkuus
63 kulta- ja platinalevyä
Kirjallisuutta

Alfonso, Barry: A Voice of the Warm: The Life of Rod McKuen.  Backbeat Books, 2019.
Znojmo

| Znojmo |
| --- | --- |

 lippu:  vaakuna
 Znojmo
 Koordinaatit: 48°51′20″N, 16°2′56″E 
Valtio:  Tšekki
Lääni:   Etelä-Määri
Piirikunta:  Znojmo
Hallinto:  
 – Pormestari:  Ivana Solařová
Väkiluku (2022):  30 300
Aikavyöhyke:  UTC+1
 – Kesäaika:  UTC+2
Postinumero:  669 02
 
 www.znojmocity.cz/ 
Infobox OKVirheellinen NIMI-arvo: 
Znojmo on kaupunki Tšekissä, Etelä-Määrin läänissä. Vuoden 2022 alussa kaupungissa asui noin 33 300 asukasta. Se on lääninsä toiseksi suurin kaupunki Brnon jälkeen.
Maantiede

Znojmo sijatsee Dyjejoen varella.
Elinkeinoelämä

Znojmo tunnetaan samannimisen viinialueen keskuksena. Kaupungin suolakurkkutuotanto on myös merkittävää.
Historia

Znojmo mainitaan ensimmäisen kerran jo 1000-luvulla. Böömin kuningas Ottokar I Přemysl myönsi sille kaupunkioikeudet vuonna 1226 ensimmäisenä kaupunkina Etelä-Määrissä.
Kaupungilla oli pitkään merkittävä asema keskiajalla ja myöhemmin renesanssina, mutta 1700-luvulta alkaen sen asema alkoi hiipua. Tšekkoslovakian itsenäistyttyä se menetti pääsynsä sille tärkeille Itävallan markkinoille. Toisen maailmansodan aikana natsi-Saksa karkoitti Znojmon tšekinkielinen väestön, kun sodan päätyttyä kaupungin saksankieliset asukkaat karkoitettiin.
Urheilu

Jääkiekkojoukkue Orli Znojmo pelaa kaudella 2024/25 Tšekin kolmanneksi korkeimmalla sarjatasolla 2. česká hokejová ligassa.
Ystävyyskaupungit

Lähde:
Chrudim (Tšekki)
Nové Zámky (Slovakia)
Bratislava Ružinov (Slovakia)
Retz (Itävalta)
Strzegom (Puola)
Trento-Villazzano (Italia)
Pontassieve (Italia)
Torgau (Saksa)
Aiheesta muualla

Kuvia tai muita tiedostoja aiheesta Znojmo Wikimedia Commonsissa
Znojmon kaupungin maskotti.
1494

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

7. kesäkuuta – Espanja ja Portugali allekirjoittivat Tordesillasin sopimuksen, jolla maat jakoivat keskenään Euroopan ulkopuolisen maailman.
Eurooppalaiset löysivät ananaksen
Habsburgien–Valoisien sota Italiassa 1494–1559, ranskalaiset hyökkäävät Italiaan
Medicit karkotetaan Firenzestä, tasavalta 1494–1512
Syntyneitä

8. maaliskuuta – Giovan Battista di Jacopo, Rosso Fiorentino, italialainen manieristinen taidemaalari (k. 1540)
24. maaliskuuta – Georgius Agricola, saksalainen tiedemies ja mineralogi (k 1555)
20. huhtikuuta – Johannes Agricola, saksalainen luterilainen teologi, pappi ja reformaattori (k. 1566)
24. toukokuuta – Jacopo Karucci, Pontormo, italialainen manieristinen taidemaalari (k. 1557)
5. syyskuuta – Hans Sachs, saksalainen mestarilaulaja, runoilija ja näytelmäkirjailija (k. 1567)
12. syyskuuta – Frans I, Ranskan kuningas (k. 1547)
6. marraskuuta – Suleiman Suuri, Osmanien valtakunnan sulttaani (k. 1566)
Pierre Attaingnant, ranskalainen nuottien painaja ja kustantaja (k. 1551/1552)
Cristóbal de Castillejo, espanjalainen runoilija (k. 1556)
Məhəmməd Süleyman oğlu Füzuli, Azerbaidžanilainen runoilija (k. 1556)
Lupus Hellinck, flaamilainen säveltäjä, pappi, laulaja ja kuoronjohtaja (k. 1541)
Jean Parisot de La Valette, ranskalainen ritari, Maltan ritarikunnan suurmestari (k. 1568)
Lucas van Leyden, alankomaalainen taidegraafikko (k 1533)
Haydar Reis Nigari, turkkilainen miniatyyrimaalari, meriupseeri ja runoilija (k. 1572)
Hans Tausen, tanskalainen uskonpuhdistaja (k. 1561)
Kuolleita

11. tammikuuta – Domenico Ghirlandaio, italialainen taidemaalari (s. 1449)
25. tammikuuta – Ferdinand I, Napolin kuningas (s. 1423 tai 1424)
4. helmikuuta – Juri Drohobytš, Ukrainan ensimmäinen lääketieteen tohtori (s. 1450)
25. elokuuta – Nils Bonpoika Sture, ruotsalainen valtaneuvos (s. 1426)
22. lokakuuta – Gian Galeazzo Sforza, Milanon herttua (s. 1469)
8. marraskuuta – Melozzo da Forli, italialainen taidemaalari (s. 1438)
17. marraskuuta – Giovanni Pico della Mirandola, italialainen humanisti ja filosofi (s. 1463)
19. joulukuuta – Matteo Maria Boiardo, italialainen runoilija (s. 1434)
Nicolò Barbaro, venetsialainen kirjailija ja laivaston välskäri (s. 1420)
Lambert, Monacon herra (s. 1420)
Angelo Poliziano, italialainen humanisti ja runoilija (s. 1454)
Seepiapeukaloinen

| Seepiapeukaloinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peukaloiset Troglodytidae
Suku::  Kanelipeukaloiset Cinnycerthia
Laji::  peruana
Kaksiosainen nimi
 Cinnycerthia peruana  (Cabanis, 1873) 

Katso myös
   Seepiapeukaloinen Wikispeciesissä   Seepiapeukaloinen Commonsissa 
Infobox OKNimi-testi OKIUCN-testi OK: 
Seepiapeukaloinen (Cinnycerthia peruana) on peukaloisten heimoon kuuluva varpuslintu.
Levinneisyys

Seepiapeukaloista tavataan Perussa ja sen levinneisyysalueen pinta-ala on noin 75 800 km2. Lajin on kuvattu olevan yleinen, mutta se on vähenemässä elinympäristöjen tuhoutumisen vuoksi. Se on kuitenkin luokiteltu elinvoimaiseksi.
1541

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

12. helmikuuta – Santiago de Chile perustettiin
Jean Calvin perustaa Geneveen teokraattisen valtion.
Etelä-Savossa ensimmäisten maakirjojen ylläpito alkoi.
Kaarlelan kunta perustettiin.
Syntyneitä

25. maaliskuuta – Frans I, Toscanan suurherttua 1574–1587 (k. 1587)
1. lokakuuta – El Greco, Domínikos Theotokópoulos, kreikkalais-espanjalainen taidemaalari (k. 1614)
Giovanni Leonardi, italialainen pappi ja pyhimys, Ordo Clericorum Regularium Matris Dei -yhteisön perustaja (k. 1609)
Álvaro de Mendaña de Neira, espanjalainen merenkulkija ja löytöretkeilijä (k. 1595)
Kuolleita

14. tammikuuta – Lupus Hellinck, flaamilainen säveltäjä, pappi, laulaja ja kuoronjohtaja (s. 1494)
12. helmikuuta – Georges de Selve, ranskalainen katolinen piispa ja suurlähettiläs (s. 1508)
12. huhtikuuta – James, Rothesayn herttua, Skotlannin kruununprinssi, kuningas Jaakko V:n poika (s. 1540)
29. huhtikuuta – Johann Gramann, saksalainen pappi ja virsirunoilija (s. 1487)
26. kesäkuuta – Francisco Pizarro, espanjalainen konkistadori (s. 1475)
4. heinäkuuta – Pedro de Alvarado, espanjalainen konkistadori (s. 1485)
13. heinäkuuta – Ögmundur Pálsson, islantilainen katolinen piispa (s. 1473)
18. elokuuta – Henrik Hurskas, Saksin herttua ja Meissenin rajakreivi (s. 1473)
24. syyskuuta – Paracelsus, Theophrastus von Hohenheim, sveitsiläissyntyinen alkemisti, lääkäri, astrologi, psykologi ja okkultisti (s. 1493)
18. lokakuuta – Margareeta Tudor, Englannin prinsessa ja Skotlannin kuningatar, kuningas Jaakko IV:n puoliso (s. 1489)
4. marraskuuta – Wolfgang Capito, saksalainen uskonpuhdistaja (s. 1478)
24. joulukuuta – Andreas Karlstadt, saksalainen teologi (s. 1486)
Gendun Gyatso, Tiibetin toinen dalai-lama (s. 1475)
Fernando de Rojas, espanjalainen kirjailija
Petrus Sild, Turun tuomiokapitulin arkkiteini (s. 1490)
Helena (Montana)

| Helena |
| --- | --- |


 Koordinaatit: 46°35′44″N, 112°1′37″W 
Valtio:  Yhdysvallat
Osavaltio:  Montana
Piirikunta:  Lewis and Clark
Hallinto:  
 – Pormestari:  Wilmot Collins
Pinta-ala:  
 – Kokonaispinta-ala:  43,76 km²
 – Josta vettä:  0,10 km² 
Korkeus:  1 237 m
Väkiluku (2010):  28 190
 – Väestötiheys:  640 as./km²
Aikavyöhyke:  UTC-7 (kesäaika UTC-6)
Lempinimi::  Queen City of the Rockies, The Capital City
 
 http://www.ci.helena.mt.us/ 
Infobox OKVirheellinen NIMI-arvo: 
Helena on läntisessä Yhdysvalloissa sijaitsevan Montanan osavaltion pääkaupunki.
Kaupungissa oli vuoden 2010 väestönlaskennan mukaan 28 190 asukasta.  Vuoteen 2015 mennessä väestön arvioitiin lisääntyneen noin 30 500:een. Asukkaista noin 95% on valkoisia ja 2% alkuperäiskansojen edustajia, lisäksi on pieniä muun muassa ryhmiä mustia ja latinoja.
Kaupunki perustettiin 30. lokakuuta 1864 alueella tapahtuneiden kultalöytöjen takia; sen nimi oli alun perin Crabtown kullankaivaja John Crabin mukaan, mutta se nimettiin uudelleen, kun alueelle alkoi muuttaa lisää kullankaivajia ja kaupunki kasvoi.
Helena, Montana
Seitsemän mahdollisuutta

| Seitsemän mahdollisuutta> Seven Chances |
| --- | --- |

Ohjaaja:  Buster Keaton
Käsikirjoittaja:  Clyde Bruckman Jean Havez Joseph A. Mitchell
Perustuu:  Roi Cooper Megruen näytelmään Seven Chances
Tuottaja:  Joseph M. Schenck Buster Keaton
Kuvaaja:  Byron Houck Elgin Lessley
Leikkaaja:  Buster Keaton
Pääosat:  Buster Keaton
Valmistustiedot
Valmistusmaa:   Yhdysvallat
Tuotantoyhtiö:  Buster Keaton Productions Metro-Goldwyn Pictures
Levittäjä:  Metro-Goldwyn-Mayer
Ensi-ilta:  11. maaliskuuta 1925
Kesto:  57 minuuttia
Alkuperäiskieli:  englanti -
Aiheesta muualla
IMDb 
Elonet
AllMovie
Infobox OKNimi-testi OK: 
Koko elokuva vapaasti katsottavissa.
Seitsemän mahdollisuutta (Seven Chances, suomeksi myös Busterin miljoonat) on Buster Keatonin ohjaama yhdysvaltalainen mykkä komediaelokuva vuodelta 1925. Keaton näyttelee myös päärooliin. Elokuva perustuu Roi Cooper Megruen näytelmään Seven Chances vuodelta 1916.
Elokuvatuottaja Joseph M. Schenck hankki näytelmän kuvausoikeudet Megruelta ja näyttämöversion tuottaneelta David Belascolta. Keaton inhosi näytelmää, mutta Clyde Bruckman, Jean Havez ja Joseph Mitchell laativat sen pohjalta toimivana pidetyn käsikirjoituksen. Ohjaajaksi palkattiin aluksi Jack McDermott, joka kuitenkin erosi vain kahden viikon jälkeen todeten, ettei tuotantoa luotsannut Keaton tarvinnut hänen apuaan. Tämän jälkeen Keaton ohjasikin elokuvan itse. Elokuva kuvattiin Hollywoodissa syksyn 1924 aikana.
Käsikirjoittajista Havez kuoli ennen elokuvan ensi-iltaa, ja useita elokuvia yhdessä Keatonin kanssa tehnyt käsikirjoittajaryhmä hajosi tämän jälkeen. Keaton piti Seitsemää mahdollisuutta epäonnistuneena eikä myöhemmin halunnut olla tekemisissä sen kanssa. Osin Megruen näytelmän ja osin Seitsemän mahdollisuuden käsikirjoituksen pohjalta on tehty vuonna 1999 elokuva Poikamies pulassa.
Juoni

Konkurssin partaalla oleva ujo poikamies Jimmie Shannon (Buster Keaton) saa kuulla olevansa oikeutettu miljoonaperintöön, mikäli hän on naimisissa 27-vuotispäivänään (sattumoisin samana päivänä) kello 7:ään mennessä illalla. Jimmien rakastettu Mary torjuu hänen kosintansa luullessaan Jimmien olevan kiinnostunut vain perintörahoista, joten Jimmie alkaa epätoivoisesti etsiä uutta morsianta apunaan liikekumppaninsa sekä perinnöstä ilmoittanut lakimies. Mary tajuaa pian olleensa väärässä, mutta ei saa yhteyttä Jimmieen, joka sillä välin kosii huonolla menestyksellä jokaista vastaantulevaa naista. Sanomalehti-ilmoitus houkuttelee lopulta kirkkoon sadoittain naisia, mutta juuri silloin Jimmie saa Maryn viestin. Lopulta Jimmie joutuu pakenemaan suurta morsiuspukuisten naisten laumaa erilaisten esteiden yli ehtiäkseen takaisin Maryn luo juuri ennen aikarajan umpeutumista.
Elokuvan kuuluisimmassa kohtauksessa Keaton väistelee pakonsa yhteydessä mäenrinnettä alas vieriviä kivenmurikoita. Tämän piti alkuaan olla vain ohimenevä kohtaus, mutta yleisön naurettua sille eräässä koenäytöksessä siitä kehiteltiin elokuvan huipentuma.
Näyttelijät

| 0 | 1 | 2 |
| --- | --- | --- |
|  Buster Keaton  | … |  James ”Jimmie” Shannon   |
|  Ruth Dwyer  | … |  Mary   |
|  T. Roy Barnes  | … |  Jimmien liikekumppani   |
|  Snitz Edwards  | … |  lakimies   |
|  Frances Raymond  | … |  Maryn äiti   |
Aiheesta muualla

Kuvia tai muita tiedostoja aiheesta Seitsemän mahdollisuutta Wikimedia Commonsissa
Hot in the Shade

| Hot in the Shade Kiss |
| --- | --- | --- |

Studioalbumin tiedot
 Äänitetty : heinä–elokuussa 1989 Hollywoodin The Fortress -studiolla.
 Julkaistu: 17. lokakuuta 1989
 Formaatti: LP, CD, C-kasetti
 Tuottaja(t): Paul Stanley, Gene Simmons
 Tyylilaji: hard rock, glam metal
 Kesto: 58.39
 Levy-yhtiö: Mercury Records Vertigo Records (Euroopassa)
Muut kannet
   Albumin takakansi.
Listasijoitukset
  8.   23.   29.   29.   30.   35.   36.   46.   48.
Kissin muut julkaisut
| Smashes, Thrashes & Hits 1988 | Hot in the Shade 1989 | Revenge 1992 |
Hot in the Shade on yhdysvaltalaisen rockyhtye Kissin viidestoista studioalbumi. Albumin tuottivat yhtyeen laulaja ja rytmikitaristi Paul Stanley sekä laulaja ja basisti Gene Simmons. Albumi on nauhoitettu Hollywoodissa, Kaliforniassa The Fortress-äänitysstudiolla heinä-elokuussa vuonna 1989, ja albumi miksattiin Los Angelesin Cheerokee-äänitysstudiolla vuoden 1989 elokuussa, kunnes se lopulta julkaistiin 17. lokakuuta 1989.
Hot in the Shade jäi vuonna 1980 yhtyeeseen liittyneen rumpali Eric Carrin viimeiseksi studioalbumiksi yhtyeen riveissä, sillä hän menehtyi sydänsyövän aiheuttamiin komplikaatioihin New York Cityssä 24. marraskuuta 1991. Hän ei syövän heikentämän kuntonsa vuoksi pystynyt enää osallistumaan vuonna 1992 ilmestyneen Revengen nauhoittamiseen, mutta esiintyi tästä huolimatta vielä "God Gave Rock 'N' Roll To You II:n" musiikkivideolla ja toimi albumilla taustalaulajana. Hot in the Shade päätti Kissin glam metal-aikakauden, sillä Revengen myötä yhtyeen musiikki laajeni lähemmäs heavy metalia ja yhtyeelle ominaisempaa puhdaspiirteistä hard rockia.
Albumin kappaleista "Hide Your Heart", "Forever" ja "Rise to It" julkaistiin singlet. Näistä kolmesta ylivoimaisesti suurin menestys oli hitiksi noussut balladi "Forever", joka nousi Yhdysvaltain singlelistalla parhaimmillaan kahdeksanneksi. Näitä singlekappaleita esitettiin ahkerasti albumia seuranneella Hot in the Shade Tour-kiertueella, mutta ne ovat käytännössä häipyneet Kissin ohjelmistossa kiertueen päätyttyä. "Foreveria" yhtye esitti aktiivisesti koko maskittoman aikakautensa loppuun eli vuoteen 1996 asti, jonka jälkeen kappaletta on esitetty satunnaisesti. Paul Stanley sen sijaan on esittänyt "Hide Your Heartia" ahkerasti vuosien 1989 ja 2006–2007 kiertueillaan sooloartistina. Albumi itse sijoittui Yhdysvalloissa Billboardin listalla parhaimmillaan sijalle 29. Pienehköä suosiota saavutti myös rumpali Eric Carrin tulkitsema kappale "Little Caesar", joka on ainoa Kissin studioalbumille päätynyt kappale, jossa päälauluvastuun kantaa Carr. Kyseisellä kappaleella Carr soittaa rumpujen ohella myös bassoa, ja Bruce Kulick soittaa sekä soolo- että rytmikitaraa Paul Stanleyn ja Gene Simmonsin laulaessa taustalaulua.
Hot in the Shade ylitti kultalevyrajan Yhdysvalloissa 20. joulukuuta 1989, mutta se jäi ainoaksi maskittoman Kissin 1980-luvulla julkaistuksi studioalbumiksi, joka ei ylittänyt platinalevymyyntiä.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | Rise to It | Paul Stanley, Bob Halligan, Jr | Stanley | 4.08 |  |  |  |  |  |
| 2. | Betrayed | Gene Simmons, Tommy Thayer | Simmons | 3.38 |  |  |  |  |  |
| 3. | Hide Your Heart | Stanley, Desmond Child, Holly Knight | Stanley | 4.25 |  |  |  |  |  |
| 4. | Prisoner of Love | Simmons, Bruce Kulick | Simmons | 3.52 |  |  |  |  |  |
| 5. | Read My Body | Stanley, Halligan | Stanley | 3.48 |  |  |  |  |  |
| 6. | Love's a Slap in the Face | Simmons, Vini Poncia | Simmons | 4.04 |  |  |  |  |  |
| 7. | Forever | Stanley, Michael Bolton | Stanley | 3.52 |  |  |  |  |  |
| 8. | Silver Spoon | Stanley, Poncia | Stanley | 4.38 |  |  |  |  |  |
| 9. | Cadillac Dreams | Simmons, Poncia | Simmons | 3.44 |  |  |  |  |  |
| 10. | King of Hearts | Stanley, Poncia | Stanley | 4.26 |  |  |  |  |  |
| 11. | The Street Giveth and the Street Taketh Away | Simmons, Thayer | Simmons | 3.34 |  |  |  |  |  |
| 12. | You Love Me to Hate You | Stanley, Child | Stanley | 4.00 |  |  |  |  |  |
| 13. | Somewhere Between Heaven and Hell | Simmons, Poncia | Simmons | 3.52 |  |  |  |  |  |
| 14. | Little Caesar | Eric Carr, Simmons, Adam Mitchell | Carr | 3.08 |  |  |  |  |  |
| 15. | Boomerang | Simmons, Kulick | Simmons | 3.30 |  |  |  |  |  |
Kokoonpano > Kiss

Paul Stanley - rytmikitara, laulu, slide-kitara kappaleessa "Rise to It", akustinen kitara kappaleessa "Forever",
Gene Simmons - bassokitara, laulu
Bruce Kulick - soolokitara, bassokitara kappaleessa "Forever", taustalaulu, soolo- ja rytmikitara kappaleessa "Little Caesar"
Eric Carr - rummut, perkussiot, taustalaulu, laulu ja bassokitara kappaleessa "Little Caesar"
Kokoonpano > Vierailevat muusikot

Tommy Thayer - akustinen kitara ja sähkökitara kappaleissa "Betrayed" ja "The Street Giveth and the Street Taketh Away"
Phil Ashley - koskettimet kappaleissa "Hide Your Heart" ja "Forever"
Pat Regan - vaskipuhaltimet kappaleessa "Cadillac Dreams"
Kevin Valentine - rummut kappaleessa "You Love Me to Hate You"
Charlotte Crossley, Valerie Pinkston, Kim Edwards-Brown - taustalaulu kappaleessa "Silver Spoon"
Aiheesta muualla

Hot in the Shade Discogsissa. (englanniksi)
Marion Dougherty

Marion Caroline Dougherty (9. helmikuuta 1923 – 4. joulukuuta 2011) oli yhdysvaltalainen roolittaja.
Dougherty oli mukana valitsemassa näyttelijöitä esimerkiksi elokuviin Teurastamo 5, Keskiyön cowboy, Paniikki piikkipuistossa, Puhallus, Suuri kaappaus, Pretty Baby, Pienet sydämet, Garpin maailma, Batman, Sumuisten vuorten gorillat, Anna Karenina ja Full Metal Jacket.
Vuonna 2012 ensiesitetty roolittajien ammattikuntaa käsittelevä dokumenttielokuva Casting By keskittyy paljolti Doughertyyn.
Aiheesta muualla

Marion Dougherty Internet Movie Databasessa. (englanniksi)
Yön tuuli vain

| Yön tuuli vain Kari Tapio |
| --- | --- | --- |

Studioalbumin tiedot
 Äänitetty : 1990–1991
 Studio : Finnvox
 Julkaistu: 1992
 Formaatti: LP-levy (200011)   CD-levy (200012)   C-kasetti (200014)
 Tuottaja(t): Jaakko Salo
 Tyylilaji: iskelmä, pop, country 
 Kesto: 43.43
 Levy-yhtiö: Fazer Finnlevy
 Levymerkki: Scandia
Listasijoitukset
  Suomi: Ei listasijoitusta.
Kari Tapion muut julkaisut
| Aikaan täysikuun 1990 | Yön tuuli vain 1992 | Sinitaikaa 1993 |
Singlet albumilta Yön tuuli vain
 ”Elämän meri” / ”Milloin saapuu hän” Julkaistu: 1991 (KS 1201)  ”Yön tuuli vain” / ”Luoksesi Tukholmaan” Julkaistu: 1991 (KS 1208)  ”Kohtalo peliin kun puuttui” / ”Villihanhet” Julkaistu: 1992 (100027)
Yön tuuli vain on suomalaislaulaja Kari Tapion 13. studioalbumi vuodelta 1992. Albumi jäi Tapion viimeiseksi Musiikki-Fazerilla. Levyn tuottajana toimi Jaakko Salo ja sovituksista vastaavat Salon ohella Jari Puhakka sekä Kaj Westerlund. Puolet levyn sanoituksista on Turkka Malin käsialaa. Tapion edellisten levyjen tapaan mukana on sekä ulkomaisia käännöskappaleita sekä suomalaisia sävelmiä. Levyn tunnetuimpia kappaleita ovat ”Luoksesi Tukholmaan” sekä nimikappale ”Yön tuuli vain”.
Scandia julkaisi albumin vinyyli -ja CD-levyinä sekä C-kasettina vuonna 1992.